**ΚΥΡΙΑΚΗ ΤΗΣ ΟΡΘΟΔΟΞΙΑΣ**

**Κανών εις την Υπεραγίαν Θεοτόκον,**

**ψαλλόμενος τη Κυριακή της Ορθοδοξίας,**

**εν τη λιτανεία: Κανών κατά πασών των αιρέσεων.**

**(Εκ του: ΕΥΧΑΙ ΚΑΤΑΝΥΚΤΙΚΑΙ, Τεργέστη, 1804).**

**Ωδή α’ . Ήχος πλ. δ . Αρματηλάτην Φαραώ.**

Υπεραγία η Θεόν κυήσασα, τον συμφυή τω Πατρί, μονογενή λόγον, σύγχρονον ομότιμον. Καν ο παράφρων Άρειος, κτίσμα τούτον εφρόνει, Πατρός ουσίας αλλότριον, τούτον εκδυσώπει σωθήναι ημάς.

Συ υπεδέξω εν γαστρί Παντάνασσα, τρισυποστάτου μιας, ως αληθώς ένα, τον Υιόν Θεότητος, και σύγχυσιν Σαβέλλιος, ασεβώς εννόησας, εις εν συνείρει τριώνυμον, πρόσωπον Τριάδα ο άθλιος.

Θεοκυήτορ το επισκιάσαν σοι, άντιστον Πνεύμα Θεού, ομοφυές λόγω, τω Πατρί δοξάζομεν, αυτού εκπορευόμενον, Μακεδόνιον πάντως, ληράν αφέντες τον λέγοντα, αυτού είναι κτίσμα και ποίημα.

Απ’ ουρανού συγκαταβάς ο Κύριος, εν ση νηδύϊ Αγνή, και προσλαβών σάρκα, έννουν τε και έμψυχον, ημών την φύσιν έσωσεν, οιμωζέτω δε άνουν, ψυχήν κτισθήναι τον Κύριον, λέγων άνους απολλινάριος.

**Ωδή γ’ . Ουρανίας αψίδος.**

Τω μη σε Θεοτόκον, ως αληθώς λέγοντι, μετά Νεστορίου ο κλήρος είη Παντάνασσα, όστις ψιλόν τον Χριστόν, είναι βροτόν δογματίζων, χριστοτόκον έλεγε την Θεοτόκον

σε.

Εξ αιμάτων ο σάρκα, των σων λαβών Δέσποινα, και ενανθρωπήσας βουλήσαι λύμης Μαρκίωνος, του ασεβούς και αρχάς, εισαγαγόντος αφρόνως, τας τρισάς την ποίμνην

σου λιταίς σου ρύσαι.

Αιωνίων βασάνων, ρύσαι ημάς πάναγνε, ευσεβούντες γαρ και φρονούμεν ως εμπαθέστατος, κρίσιν και κόλασιν προς απειλήν ελοιδόραι, συγγεγράφθαι πλάσματι μόνω Ευνόμιος.

**Ωδή δ’ . Συ μου ισχύς Κύριε.**

Του Ευτυχούς, αίρεσις του νηπιόφρονος, μίαν φύσιν έλεγε μεθ’ ένωσιν επί Χριστού, ότι δε εκ σου, σώμα ω Παρθένε ο Κύριος προσελάβετο, μιας ημίν ουσίας, μη φρονών συν Σεβήρω, ων την δόξαν ημάς διακόπτομεν.

Χειρ η του σου, Υιού Παρθένε με έπλασεν, ος τον κόσμον όλως συνεστήσατο, και μανείς Μάνης, τας διττάς αρχάς επεισήγε, Θεούς τας δύω εδίδασκεν, αγαθόν μεν τον ένα, πονηρόν δε τον άλλον, και την κτίσιν αυτοίς συνεμέριζε.

Θεοστυγής, ούτος αγνή και την σάρκωσιν, του Υιού σου είρηκα εν σχήματι, ουκ αληθή ταύτην οίηθείς, και παθείν δοκήσει, αυτόν αθέως εδίδασκεν, άγοντα μίαν φύσιν, της θεότητος μόνης της μανίας ουν τούτου ρυσθείημεν.

Σώμα Χριστού, έλεγεν άψυχος Άρειος, ως αρκούσης τούτω της θεότητος, αντί ψυχής σπεύδων δολερώς, όσα των ανθρώπων ο λόγος έλεγε ρήματα, θεότητι προσάπτειν,

ίνα δόξης ελάττω τον Υιόν του Πατρός ω Παντάνασσα.

**Ωδή ε’ . Ίνα τι με απώσω.**

Υποδίκω κολάσει, όντι αιωνίω μοι Κόρη βοήθησον. Την γαρ Ωριγένους, ου προσδέχομαι δόξαν, διδάσκοντος χρονικά τυγχάνειν, και τέλος γεέννης, τα φρικτά και

δεινά κολαστήρια.

Συν Διδύμω διδάσκει, πάλιν ο Ευάγριος ψυχών προΰπαρξιν, εκ του Ώριγένους, την αλλόκοτον πλάνην δεξάμενος, αλλ’ ημίν το δόγμα το ευσεβές συντηρηθείη, σαις πρεσβείαις Παντάνασσα άτρεπτον.

Των αυτών εστί δόγμα, αύθις και τους δαίμονας αποκατάστασιν, μέλλειν ειληφέναι, και ανθρώπους τα άθεσμα προς αυτάς μέλλειν μετ’ Αγγέλων, αναπληρώσαι την εννάδα, ην μυθεύονται γνώμη κακόφρονι.

**Ωδή στ’ . Ιλάσθητί μοι Σωτήρ.**

Ανάστασιν ασεβώς, νεκρών Μαρκίων ουκ έλεγε, και Βάπτισμα δε τρισίν, εδίδου τοις πταίουσιν, αλλ’ ημάς εν Βάπτισμα, έγερσιν νεκρών τε Θεομήτορ δεδιδάγμεθα.

Τας τρίβους μοι ω σεμνή, κατεύθυνον προς μετάνοιαν, ην ο Νανάτος ημίν, ηρνείτο τοις πταίουσι, και μετά το Βάπτισμα αναξίως τούτο οιηθείς φιλανθρωπίας Θεού.

Οι κλήσει εγκρατευταί, τον γάμον απαγορεύουσι, και των εμψύχων αυτοί, την βρώσιν βδελύττονται, ημάς δε τοις δόγμασι του Υιού σου πάντας στερεώσαις Μητροπάρθενε.

**Ωδή ζ’ . Θεού συγκατάβασιν.**

Νοός κυριεύειν μεν, του των ανθρώπων τον σατανάν ασεβώς, ενοικείν δε εν τούτοις ενυποστάτω φασί Μασαλιανοί, της πονηρίας τα πνεύματα Δέσποινα. Σαις ουν λιταίς ο Θεός ενοικησάτω ημίν.

Λαλούσιν οι άθεοι, τα χείρω φύσαι παραμαρτείν τοις βροτοίς, και προς ταύτοις δε δύω ψυχάς κεκτήσθαι, την μεν ανθρώποις κοινήν, την δ’ αν ετέραν ουράνιον Άχραντε. Συ δε ψυχή τη εμή δίδου αιρείσθαι καλά.

Εκτρέπονται Δέσποινα, την εργασίαν την των χειρών ως πιστοίς, μη αρμόζουσαν Παύλου, νομοθετούντος άρτου μη γεύεσθαι, δυνατόν γε του Πνεύματος δέξασθαι υπόστασιν, την αυτήν ως εν αισθήσει φασίν.

**Ωδή η’ . Επταπλασίως κάμινον.**

Κακών φρονών Αέτιος, μη δειν προσφέρειν έλεγεν, υπέρ τεθνεώτων, μηδεμίαν οίησιν, εκ τούτου καρπούσθαι γαρ. Μηδέ νηστεύειν έφασκε δειν, εν τε τη δε και του αφρόνως Αρείω περί πίστιν, και αυτός ων ομόφρων. Παντάνασσα της τούτου ρύσαί με ασεβείας.

Εξ ασεβών δογμάτων τε, Παύλου Κόρη Θεόνυμφε, του Σαμοσατέως εξελού την ποίμνην σου, Υιόν τον προάναρχον, προφορικόν γαρ λόγον ειπών, και Δημιουργόν δε, τον Θεόν κακών πνεύμα, κεχρήσθαι ως οργάνω, εδογμάτιζε τούτου, αρχήν εκ σης νηδύος, Παρθένε ειληφέναι.

Ιερωτάτων δόγμασι, Διδασκάλων επόμενοι, δύω τας θελήσεις και διπλήν ενέργειαν, Χριστού επιστάμεθα, συν τω Σεργίω Πύρρον ληρείν, και τους ομοδόξους, αγνή τούτων εώντες, τους λέγοντας την σάρκα του Κυρίου αφρόνως, εθέλητον υπάρχειν, και δίχα ενεργείας.

Μίαν αρχήν κηρύττει μεν Απελλής ω Παντάνασσα, ένα δε Υιόν ομολογεί αιώτατον. Τον ένα δε έτερον, πεποιηκέναι αύθις φησίν, ον ως πονηρόν, δημιουργόν γεγενήσθαι,

του κόσμου δογματίζει, πονηρός ων εκείνος, αχάριστόν τε κτίσμα πυρός άξιον μόνον.

**Ωδή θ’ . Εξέστη επί τούτο ο ουρανός.**

Εικόνων την προσκύνησιν των σεπτών επεκώλυσε Λέων ο Ίσαυρος. Ούτο αρχή των εικονομάχων γαρ γεγονώς, σον χαρακτήρα πάντιμον, και τον του Υιού σου τον της σαρκός, κατέσπα Θεοτόκε, και πάντων των Αγίων, εξ ασεβείας ης ρυσθείημεν.

Λαόν ον ελυτρώσατο σον Υιός, βδελυράς ρύσαι Κόρη αιρέσεως νεοφανούς, της των Βογομύλων, όνπερ φασί, το του ανθρώπου σώμα μεν, είναι πλάσμα μόνον του πονηρού ψυχήν δε αυ τυγχάνειν Θεού επουρανίου κοινόν δ’ αμφείν Θεόν ου λέγουσι.

Η/Υ ΠΗΓΗ:

voutsinasilias.blogspot.gr

http://voutsinasilias.blogspot.gr/2010/02/blog-post\_19.html